تورکمنیستان پرزیدنتی قوربانقولو بردی‌محمدوو، توپلومدا ساغلیقلی یاشام طرزینی گوجلندیرمک اوچون عشق‌آباد-2017 پروژه‌سی چرچیوه‌سینده یئنی بیر کامپانیا باشلاتدی...‌چالیشان‌لار ایشلرینه بیسیکلت ایله گئده‌جک.
بو فعالیت، 2017.جی ایلین ساغلیق و موتلولوق ایلی اعلان ائدیلمه‌سین‌دن حرکتله و سپتامبر آییندا گئچیریله‌جک اولان 5.جی آسیا اویون‌لاری اوچون، 50 گون‌دن گئری ساییمین باشلاماسی سببی ایله 29 جولایدا ائدیله‌جک.
دؤولت باشقانی قوربانقولو بردی‌محمدوو، سون باخانلار قورولونون توپلانتی‌سی اؤنجه‌سینده بونا باغلی مئساژ وئرمک مقصدیله، اوغوزخان کؤشکونده‌کی ایش افیسین‌دن باخانلار قورولونون بیناسینا بیسیکلتله گلمیشدی.
بردی‌محمدووون تکلیفینه گؤره، اؤلکه‌دکی بوتون قوروم‌ و قورولوشلارین لیدئرلری‌نین و چالیشان‌لاری‌نین هامی‌سی‌نین 29 جولایدا بیسیکلتله ایشلرینه گئتمه‌سی اؤن گؤرولور.
29  جولای تاریخینده شهرین بوتون یول‌لاریندا یالنیز بیسیکلت و توپلو داشیما اتوبوس‌لاری اولا‌جاق.
فعالیتین، خالقین ساغلیغینی گوجلندیرمه‌یه، چئوره حساسیتی مدنیتینی آرتیرماغا و بیسیکلت ایستیفاده‌سینی تشویق ائتمه‌یه قاتقی وئره‌جگینی ایفاده ائدن تورکمن لیدئر، "خالقین ساغلیغینا و رفاهینا اؤنم وئرمک صورتیله، فیزیکی و روحی باخیم‌دان گوج‌لو نسیل‌لرین یئتیشدیریلمه‌سی، دؤولت اوچون هر شئی‌دن اؤنجه گلن اؤنم‌لی بیر وظیفه‌دیر" دئدی.
